۱۴۴۶-۸-۲۳ تاریخ نشرشوی خبرونه پروان د #پروان ولایت ښوونیز مرکز کې د بېلابېلو برخو له زده کوونکو آزموینه واخیستل شوه! د #افغانی_سرې_میاشتې له لوری نن شنبه د شعبان د میاشتې پر ۲۳مه، د پروان ولایت په ښوونیز مرکز کې د کمپیوټر، انګلیسی، لیک لوست او ریاضی په برخو کې له ۱۰۵ تنو زده کوونکو څخه د درې میاشتنیو زده کړو تر بشپړولو وروسته آزموینه واخیستل شوه. پکتیا #پکتیا ولایت کې د سویل ختیځ سیمه ییز زون په کچه کارکوونکو او رضاکارانو ته روزنیز ورکشاپ پای ته ورسېد! د #افغانی_سرې_میاشتې له لوری د سویل ختیځ سیمه ییز زون په ریاست کې د شپږو ولایتونو (پکتیا، پکتیکا، خوست، لوګر، میدان وردګ او غزنی) یو شمېر کارکونکو او رضاکارانو ته د ټولنې د ګډون او حساب ورکولو تر عنوان لاندې د ظرفیت لوړونې څلور ورځنی روزنیز ورکشاپ نن شنبه د شعبان د میاشتې پر ۲۴مه، د تصدیقنامو په ورکړې سره پای ته ورسېد.